AksaraLLM/aksara-bahasa-daerah-v1 huggingface dataset:
Circinus inggih punika salah satunggaling rasi lintang ingkang alit lan lemah ingkang mapan wonten ing belahan langit sisih kidul. Rasi lintang punika sepisanan dipunandharaken ing taun 1756 déning astronom saking Prancis, Nicolas Louis de Lacaille. Circinus inggih saking basa Latin kanggé kompas, ingkang ugi minangka piranti ingkang dipun-ginakaken kanggé nggambar bunderan, lan punika kedahipun saged dipunbédakaken kaliyan rasi lintang Pyxis, rasi lintang punika nggambaraken kompasipun pelaut.

Lintang-lintang 
Rasi lintang Circinus gadhah tlatah ingkang ambanipun kirang langkung 93 drajat persegi lan boten ngewrat kathah lintang ingkang dipunmangertosi minangka planit-planit. Rasi lintang punika saged dipuntingali ing garis lintang antawisipun +10° lan-90° lan ingkang saé piyambak dipuntingali ing jam 9 dalu ing salebeting sasi Juni. Rasi lintang Circinus amargi namung satunggaling rasi lintang ingkang lemah mila namung gadhah satunggal lintang ingkang padhangipun langkung saking sekawan magnitudo. Déné lintang-lintang ingkang wonten ing rasi lintang punika inggih kados makaten:
 Lintang ingkang padhang piyambak wonten ing rasi lintang Circinus inggih punika lintang Alpha Circini kanthi gadhah magnitudi 3,19. Lintang punika inggih kalebet lintang ganda kanthi gadhah lintang pengampingipun ingkang lemah.
 Beta Circini inggih punika lintang ingkang padhang piyambak nomer kalih wonten ing rasi lintang Circini. Beta Circini inggih lintang kanthi jinis tipe A, lan gadhah magnitudo 4,1.
 Gamma Circini inggih punika lintang binat ingkang ngewrat kalih lintang ingkang sepasang caket sanget kanthi warna ingkang kontra inggih punika lintang biru lan lintang jene.

Objek langit lebet 
Rasi lintang Circinus gadhah kalih objek lintang lebet ingkang sampun dipunmangertosi inggih punika Circinus X-1 lan galaksi Circinus. Circinus X-1 inggih punika satunggaling lintang binar sinar X ingkang ngewrat lintang neutron'' ingkang ngorbit kanthi lintasan reguler ing lintang punika. Tebihipun inggih punika kirang langkung 20.000 taun cahya saking bumi.
Galaksi Circinus inggih punika satunggaling galaksi spiral ingkang aktip kanthi tebihipun udakawis 15 milyar taun cahya lan kapanggih ing taun 1975.
Circinus inggih taksih kalebet satunggaling kulawarga rasi lintang Lacaille, sesarengan kaliyan rasi lintang Norma, Telescopium, Microscopium, Sculptor, Fornax, Caelum, Horologium, Octans, Mensa, Reticulum, Pictor lan Antlia. Déné rasi lintang sanèsipun ingkang wonten ing sak kiteripun rasi lintang Circinus inggih punika Centaurus, Musca, Apus, Triangulum Australe, Norma lan Lupus.

Cathetan suku 

Rasi lintang
K.P.H. Salahuddin Setiawan Djodi Nur Hadiningrat iku sawijining penyanyi lan pengusaha Indonésia.

Lair 1949
Penyanyi Indonésia
Chamaeleon () inggih punika salah satunggaling rasi lintang ingkang alit lan lemah ingkang mapan wonten ing wilahan langit sisih kidul. Rasi lintang punika sepindhaipun dipunandharaken ing abad kaping enem welas déning astronom lan kartografer saking Walandi, Petrus Plancius saking asiling observasi lan panalitèn panaliti saking Walandi inggih punika Pieter Dirkszoon Keyser lan Frederick de Houtman. Chamaeleon sepindhahipun dipungambaraken wonten ing atlas langit ing Uranometria Johann Bayer ing taun 1603.

Lintang-lintang 
Rasi lintang Chamaeleon gadhah tlatah ingkang ambanipun kirang langkung 132 drajat pesegi lan ngewrat satunggal lintang ingkang dipunmangertosi minangka planit-planit. Rasi lintang punika saged dipuntingali ing garis lintang antawisipun +0° lan-90° lan ingkang saé piyambak dipuntingali ing jam 9 dalu ing salebeting wulan April. Boten wonten lintang ing Chamaeleon ingkang padhangipun langkung saking sekawan magnitudo. Déné lintang-lintang ingkang wonten ing rasi lintang punika inggih kados makaten:
 Lintang ingkang padhang piyambak wonten ing rasi lintang Chamaeloen inggih punika lintang Alpha Chamaeleontis ingkang tebihipun kirang langkung 63,5 taun cahya saking bumi lan gadhah magnitudo 4,07.
 Gamma Chamaeleontis inggih punika lintang ingkang padhang piyambak nomer kalih wonten ing rasi lintang Chamaeleon. Gamma Chamaeleontis inggih gadhah magnitudo 4,11.
 Beta Chamaeleontis inggih punika lintang ingkang padhang piyambak nomer tiga ing rasi lintang Chamaeleon, inggih kalebet lintang tipe B ingkang tebihipun kirang langkung 270 taun cahya saking bumi, kanthi variasi magnitudo antawisipun 4,14 lan 4,30.
 Chamaeleon ugi gadhah sapérangan lintang binar inggih punika delta-1, epsilon, lan theta Chamaeleontis, ingkang minangka lintang binar ingkang amab.

Objèk langit lebet 
Objek langit pérangan lebet ingkang kapanggih ing Chameleon ing taun 1999. Objèk punika minangka kluster ingkang boten limrah ingkang ngewrat udakawis 12 lintang ingkang paling enèm (8 milyar taun umuripun), ingkang mapan wonten ing punjering eta Chamaeleontis. Punika inggih kluster kebikak ingkang sepindhah kapanggih amargi objèk punika minangka anggota saking lintang sinar X. Kluster eta Chamaeleontis inggih gadhah wujud ingkang boten limrah amargi objèk punika medal kanthi kaisolasi, boten gadhah lebu utawi gas awan ingkang padatanipun ngewrat ing objèk lintang sanèsipun.

Chamaeleon inggih taksih kalebet satunggaling kulawarga rasi lintang Johann Bayer, sesarengan kaliyan rasi lintang Hydrus, Dorado, Volans, Apus, Pavo, Grus, Phoenix, Tucana, Indus lan Musca. Déné rasi lintang sanèsipun ingkang wonten ing sak kiteripun rasi lintang Circinus inggih punika Musca, Carina, Volans, Mensa, Octans lan Apus.

Cathetan suku 

 
 
 

Rasi lintang
Artikel mawa basa krama
inggih punika satunggaling prefektur Jepang ingkang mapan wonten ing Wewengkon Tohoku, Pulo Honshu, Jepang . Kutha krajanipun punika Morioka .

Sajarah 
Rumiyin Iwate punika péranganing Provinsi Mutsu lan dados péranganing kamaharajan nalika taun 800. Nalika periode Jomon prefektur punika kalebet wewengkon ingkang kathah pemancingan lan perburuan. Wewengkon punika ugi dinggèni déning Suku Emishi ing Dataran Rendah Kitakami. Suku Emishi ingkang dipuntarjemahaken minangka "kodhok barbar" utawi "urang barbar" wonten ing bahasan literatur kontemporèr gesang tanpa panjajahan mawi basa ingkang béda, saged ugi varian saking Basa Jepang Tua utawi Ainu. Suku mau kawéntar amargi karakter ingkang rikat muring lan wantun sanget nalika perang. Boten dipunmangertosi menapa suku mau leres boten naté dipunjajah, nanging wonten prakiraan bilih suku mau kalebet salah satunggal suku ingkang nyawiji ing ngandhaping satunggaling kraton. Prakiraan paling ageng punika bilih Suku Emishi aktif nglampahi panyadéan kaliyan Nara lan Kyoto. Wonten ingkang ngandharaken bilih perdagangan punika kalebet bebungah lan minangka walesan dipunparingi gaman. Suku Emishi punika ternak jaran, tani beras, nambang emas, damel piranti saking wesi, lan nyadé piranti impor. Jaran gadhah Suku Emishi langkung ageng tinimbang jaran pundi kemawon ingkang wonten ing Jepang, dipunprakirakaken asalipun saking njawi nagari. Suku Emishi ugi gadhah gayutan kaliyan Shina lan Koréa.

Géografi 
Prefektur Iwate madep ing Samodra Pasifik ing sisih wétan lan winatesan kaliyan Prefektur Aomori ing sisih lor, Prefektur Akita ing sisih kulon, lan Prefektur Miyagi ing sisih kidul. Prefektur punika gadhah pagunungan ing pérangan kulon, lor, lan wétan mawi lembah Lèpèn Kitakami ingkang mili saking lor mangidul ngliwati pérangan tengan Prefektur Iwate lan kalebet kutha krajanipun. Pasisirnipun curam sanget lan kathah watu ugi kalebet tlatah alit ing antawisipun pagunungan lan sagara.

Kutha-kutha 
Wonten 14 kutha ingkang wonten ing Prefektur Iwate, inggih punika ;

Kutha alit lan désa 
Ing ngandhap punika kalebet kutha alit lan désa ing saben distrik.

Ékonomi 
Industri ing Iwate musat ing kiwa-tengené Morioka babagan semikonduktor lan manufaktur komunikasi.

Pariwisata 
 Kuil Chuson
 Kuil Motsu
 Kuil Muryoko
 Kuil Takadachi-gikei-do
 Taman Iwate
 Musiyum Seni Morioka Hashimoto
 Gua Ryusen
 Musiyum Kota Tono

Simbol Prefektur 
 Manuk-Pitik Pegar
 Kembang-kembang Lonceng
 Wit-Pinus Abang Nambu
 Ulam-Salmon Nambu

Cathetan suku

Pranala njawi 
 Situs Resmi Prefektur Iwate 
 Yiengpruksawan, M.H. Hiraizumi: Buddhist Art and Regional Politics in Twelfth Century Japan, Harvard University Asia Center, Cambridge MA, 1998

Wewengkon Tohoku
 
Iwate
Prefektur Nara inggih punika satunggaling prefektur ingkang mapan wonten ing pérangan kilèn tengah Ujung Kii, Pulo Honshu, Jepang . Kutha krajanipun punika Nara. Prefektur Nara dumadi nalika taun 1887 mapan ing wewengkon tilas Provinsi Yamato. Nara kathah dinggèni déning penglaju ingkang nyambut damel ing kutha Osaka ingkang tetanggan.

Sajarah

Dumugi jaman Nara 
Kutha krajan kuna Jepang mapan wonten ing Nara, wiwit saking Asuka-kyō, Fujiwara-kyō (694–710), lan Heijō-kyō (710–784). Astana kamaharajan kala punika ngirim utusan lan pelajar dhateng Dinasti Sui lan Dinasti Tang. Nalika abad kaping 7, Nara dados papan manggon kanggé para imigran, mliginipun imigran saking Baekje ingkang lumayu saking perang ing Ujung Koréa.

Zaman Heian 

Nalika taun 784, Kaisar Kammu nemtokaken supados mindhah kutha krajan dhateng Nagaoka-kyō ing Provinsi Yamashiro, nanging boten dangu bibar pamindahan mau lajeng ibu kotanipun dipunpindhah malih nalika taun 794 dhateng Heian-kyō minangka pratandha kawiwitanipun jaman Heian. Kuil-kuil ing Nara kelebet kekuwatan pulitik wonten ing papréntahan, saéngga Nara pikatuk jejuluk "kutha krajan kidul" (Nanto) kanggé mbédakaken kaliyan Heian-kyō ingkang mapan ing sisih lèr. Ngancik ing pungkasan jaman Heian, Taira no Shigehira, putra saking Taira no Kiyomori dipunpréntah déning bapakipun supados mbrantas kekuwatan mawi gaman saking kuil-kuil Buda Kōfuku-ji lan Tōdai-ji ingkang paring panjurung kelompok oposisi pimpinanipun Pangeran Mochihito. Awit saking punika wonten bentrokan antawisipun klan Taira lan gabungan kuil Nara nalika taun 1180 ingkang kapungkasan kanthi kobongipun Kōfuku-ji lan Tōdai-ji.

Nara abad tengahan 
Ing puncak jayanipun klan Minamoto lan pambentukan Keshogunan Kamakura, pambangunan malih Nara pikantuk sokongan saking Minamoto no Yoritomo. Kōfuku-ji dados kuil kulawarga klan Fujiwara sarta kanthi de facto kuil utami ing Provinsi Yamato. Sesarengan kaliyan leresipun Kōfuku-ji lan Tōdai-ji, satunggaling kutha mekar ing antawisipun kalih kuil. Nara nglampahi kerisakan nalika jaman Nanboku-chō. Kaisar Go-Daigo ndadosaken Yoshino minangka markas perlawanan dhumateng kekuasaan Astana Lor. Rebutan kekuwaosan ugi kadadosan ing Kōfuku-ji ingkang kabelah dados ingkang njurung yang terbelah menjadi pendukung Pura Lor lan Astana Kidul dumugi Astana Kidul ngaku nyerah ing taun 1392.

Zaman Sengoku lan jaman Edo 
Provinsi Yamato kacau malih nalika sedawaning jaman Sengoku. Tōdai-ji dipunobong malih nalika taun 1567, nalika Matsunaga Hisahide gadhah kekajengan ngrebut kekuwaosan saking klan Miyoshi ingkang dados majikanipun. Bibar naté dipunpréntah déning Tsutsui Junkei lan Toyotomi Hidenaga ingkang dipunangkat déning Toyotomi Hideyoshi, pungkasan Kutha Nara dipunpréntah déning Keshogunan Tokugawa .

Kutha 

 Gojo
 Gose
 Ikoma
 Kashiba
 Kashihara
 Katsuragi

 Nara (kutha krajan)
 Sakurai
 Tenri
 Uda
 Yamatokoriyama
 Yamatotakada

Cathetan suku

Pranala njawi 
 Situs resmi

Préfèktur ing Jepang
Préfèktur Niigata inggih punika satunggaling prefektur ingkang wonten ing Jepang . Kanthi Kutha krajanipun mapan wonten ing Niigata. Nalika taun 2005, wiyaripun Prefektur Niigata punika 12.582 km² kanthi jumlah penduduk gunggungipun 2.444.108 jiwa mawi angka kepadatan penduduk 194 jiwa/km².

Géografi 
Prefektur Niigata mapan ing 240 km saking Laut Jepang saking kidul-kulon (barat daya) dhateng lor-wétan (timur laut), kanthi komposisi dhataran ingkang dipunubengi déning sagara lan pagunungan. Pulo Sado ugi kalebet wewengkon Prefektur Niigata. Wujuding wewengkon ingkang kados Pulo Honshu ndadosaken Niigata asring dipunsebat minangka Honshu alit. Ing pamérangan géografi ing Jepang, Prefektur Niigata kalebet ing wewengkon Chubu. Prefektur punika kapérang dados 3 laladan géografi inggih punika: Joetsu (Kidul), Chuuetsu (tengah), Kaetsu (Lèr), lan Pulo Sado. Ing Prefektur Niigata punika ugi wonten muara saking Lepen Shinano ingkang dados lèpèn paling dawa ing Jepang.

Kutha

Kutha alit lan désa 
Kutha alit lan désa ingkang wonten ing Prefektur Niigata inggih punika:

Panggabungan wewengkon 
 1 Januari 2001
 Kutha Kurosaki saking Distrik Nishikanbara mlebet ing wewengkon Kutha Niigata.
 7 Juli 2003
 Kutha Toyoura saking Distrik Kitakanbara mlebet ing wewengkon Kutha Shibata
 1 Maret 2004
 Kutha Ryotsu kagabung kaliyan sadaya kutha lan désa ing wewengkon Distrik Sado dados kutha Sado.
 1 April 2004
 Kutha Suibara lan Yasuda, sarta désa Kyogase lan désa Sasakami (Distrik Kitakanbara) dipungabung dados kutha Agano.
 1 November 2004
 Kutha Muika lan Yamato saking Distrik Minamiuonuma dipungabung dados kutha Minamiuonuma.
 Kutha Horinouchi lan Koide lan désa-désa sakiwa-tengené Hirokami, Irihirose, Sumon, lan Yunotani (sadaya sakingDistrik Kitauonuma) dipungabung dados kutha Uonuma.
 1 Januari 2005
 Kutha Yasuzuka lan désa Maki, Oshima, lan Uragawara (sadaya saking Distrik Higashikubiki) lan kutha Itakura, Kakizaki, Ogata, lan Yoshikawa ugi désa-désa ing Kiyosato, Kubiki, Nakagou lan Sanwa (sadaya saking Distrik Nakakubiki) lan kutha Nadachi saking Distrik Nishikubiki dados kutha Joetsu.
 19 Maret 2005
 KuthaItoigawa dipungabung kaliyan turahan wewengkon Distrik Nishikubiki lan kutha Nou sarta Oumi dados kutha Itoigawa.

Cathetan suku

Pranala njawi 

 Situs resmi 

Préfèktur ing Jepang
inggih punika satunggaling prefektur Jepang ingkang mapan wonten ing sisih lor-wétan Kinki, pulo Honshu . Kutha krajanipun punika Otsu. Prefektur Shiga kalebet salah satunggal saking prefektur ing Jepang ingkang dipunkurung déning dharatan. Ing tengahing wewengkon wonten Tlaga Biwa ingkang manggèni 1/6 wiyaripun wewengkon Prefektur Shiga lan kalebet tlaga ingkang paling wiyar ing Jepang. Kutha-kutha mapan wonten ing sakiwa tengenipun Tlaga Biwa.

Sajarah 
Prefektur punika mapan wonten ing wewengkon ingkang miturut pamérangan provinsi dangu Jepang ingkang dipunsebat Provinsi Omi.

Géografi 

Ing tengahing wewengkon radi lllor|lèr]] wonten Tlaga Biwa ingkang dipunubengi ing sisih kilèn kaliyan Pagunungan Hira, ing sisih lèr kaliyan Pagunungan Nosaka, ing sisih wétan kaliyan Pagunungan Ibuki lan larikan Pagunungan Suzuka. Wonten ing sisih kidul Tlaga Biwa wonten Lembah Ōmi lan perbukitan Minaguchi. Lèpèn-lèpèn kados Lèpèn Ado, Lèpèn Echi, lan Lèpèn Yasu gadhah muara ingkang tumuju ing Tlaga Biwa. Lèpèn Seta punika kalebet satunggaling lèpèn ingkang mili ngliwati Kyoto lan mawi muara ing Lempongan Osaka. Wewengkon ing sakiwa tengenipun tlaga dipunparingi nama kados Kohoku (sisih lèr tlaga), Kosei (sisih kilèn tlaga), Kotō (sisih wétan tlaga), lan Konan (sisih kidul tlaga). Nalika mangsa adhem wewengkon pérangan lèr langkung adhem lan ugi langkung kathah mandhap salju tinimbang ing wewengkon pérangan kidul ingkang langkung anget.

Kutha 
Wonten ing Prefektur Shiga kapérang dados 13 kutha, 5 dhistrik, lan 13 kutha alit.

Kutha alit

Dhémografi 
Prefektur Shiga papanipun celak kaliyan kutha-kutha ageng kados Kyoto lan Osaka saéngga kathah dinggèni déning penglaju. Sarana transportasi sepur (kereta api) ingkang saé lan pambangunan komplèks griya damel cacahipun penduduk ing Prefektur Shiga tansah nambah terus. Pusat pamukiman penduduk mapan wonten ing pérangan kidul Tlaga Biwa kados kutha Otsu ingkang tetanggan kaliyan Kyoto ugi kutha-kutha ing pérangan wétan Tlaga Biwa (kutha Kusatsu lan Moriyama) ingkang gampil dipunakses mawi sepur saking Kyoto. Ing pérangan pasisir kilèn Tlaga Biwa wonten laladan padésan lan papan pariwisata.

Pariwisata

Taman Nasional 
 Taman Nasional Tlaga Biwa
 Taman Nasional Suzuka

Kutha Hikone 
 Astana Hikone
 Taman Genkyū-en
 Taman Rakuraku-en

Kutha Kusatsu 
 Musiyum Tlaga Biwa

Kutha Ōmi Hachiman 
 Kutha lawas Ōmi Hachiman

Kutha Nagahama 
 Astana Nagahama

Kutha Ōtsu 
 Kuil Enryaku-ji
 Kuil Mii-dera
 Kuil Hiyoshitai-sha

Gladri

Cathetan suku

Pranala njawi 
  Situs pariwisata Prefektur Shiga 

Préfèktur ing Jepang
Préfèktur Shiga
inggih punika salah satunggaling prefektur Jepang ingkang mapan wonten ing wewengkon Chūbu, Pulo Honshu . Wewengkon prefektur punika madep ing Samodra Pasifik lan ndawa saking kilèn mangetan. Kutha krajanipun punika ing kutha Shizuoka. Prefektur punika rumiyinipun dipunpérang dados Provinsi Izu, Suruga, lan Totomi.

Géografi 
Prefektur punika winatesan kaliyan Prefektur Kanagawa, Prefektur Yamanashi, Prefektur Nagano, lan Prefektur Aichi. Iklim ing Prefektur Shizuoka ndhèrèk pola iklim ing Samodra Pasifik ingkang anget. Ing dhataran andhap namung wonten sakedhik salju ingkang mandhap. Ing sisih lèr wonten Gunung Fuji lan Pagunungan Akaishi (Minami Alps) kanthi dhuwur rata-rata ing sanginggiling 3.000 m. Wonten ing sisih wétan kathah gunung geni, déné ing pérangan kilèn wonten dhataran inggil. Lèpèn Abe ngliwati bageéyan kidul Jalur Tektonik Itoigawa-Shizuoka ignkang kalebet salah satunggaling patahan paling aktif lan mbebayani ing Jepang.

 Gunung: Gunung Hakone, Gunung Amagi, Gunung Fuji, Pagunungan Akaishi (Minami Alps) 
 Dhataran inggil: Dhataran Inggil Makinohara, Dhataran Inggil Mikatahara, Dhataran Inggil watabara
 Tanjung dan Ujung: Ujung Izu, Tanjung Irō, Tanjung Omaezaki
 Lempongan: Lempongan Sagami, Lempongan Suruga
 Tlaga: Tlaga Hamana, Tlaga Sanaru
 Lèpèn: Lepen Kano, Lèpèn Fuji, Lèpèn Abe, Lèpèn Ōi, Lèpèn Kiku, Lèpèn Tenryū

Ékonomi 
Produk tetanèn saking Prefektur Shizuoka ingkang paling kondhang punika teh ijou lan jeruk mikan (Citrus unshiu Marc.). Produk ulam ingkang dados unggulan punika wujud ulam tuna, cakalang, lan urang sakura (Sergia lucens). Prefektur meika gadhah kathah papan pariwisata kados Ujung Izu, Pagunungan Akaishi, lan Tlaga Hamana. KuthaAtami, Shizuoka dumugi Ujung Izu, lan laladan sakiwa-tengené Gunung Fuji kalebet laladan wisata lan papan ngaso ingkang ramé.

Tim ulah raga 
Sepak bola
 Shimizu S-Pulse (Shimizu)
 Jubilo Iwata (Iwata)
 Honda F.C. (Hamamatsu)
Bola voli
 Toray Arrows (Mishima city)
Rugby
 Yamaha Jubilo (Iwata)

Transportasi

Sepur (Kereta api) 
 JR Central
 Tōkaidō Shinkansen
 Jalur utama Tōkaidō
 Jalur Itō
 Jalur Gotemba
 Jalur Minobu
 Jalur Īda

Kutha

Kutha alit lan désa

Cathetan suku

Pranala njawi 

 Situs resmi Prefektur Shizuoka 

Préfèktur ing Jepang
inggih punika prefektur Jepang ingkang mapan wonten ing pérangan wétan Pulo Shikoku . Kutha krajanipun punika Tokushima. Prefektur punika kondhang saking asiling panèn jawawut ingkang wonten ing Basa Jepang dipunwastani awa saéngga wewengkon punika miturut pambagian provinsi lawas naté dipunsebat minangka Provinsi Awa.

Ing Prefektur Tokushima taksih wonten sumber daya alam ingkang dipunolah kanthi temenen, kados Lèpèn Yoshino, laladan Pagunungan Shikoku, lan wewengkon perairan Kii ingkang misahaken Prefektur Tokushima kaliyan Prefektur Wakayama lan Pulo Awaji. Prefektur punika gadhah kathah papan pariwisata ingkang kondhang inggih punika Kutha Naruto, Pusaran Toya Naruto ing Selat Naruto, lan Lembah Ōboke lan Koboke ing laladan ilining Lèpèn Yoshino. Produk tetanènipun wujud janganan lanw woh-wohan ingkang dipunsadé ing wewengkon Kinki.

Géografi 
Sapérangan ageng wewengkon Prefektur Tokushima punika wujud laladan gunung-gunung kejawi wewengkon ing pérangan lèr lan ing dhataran andhap Tokushima. Ing sisih kidul dhataran Tokushima kalebet laladan pagunungan ingkang saking kala rumiyin dados penghambat transportasi lan distribusi barang. Saking laladan pagunungan Tokushima mili sapérangan lèpèn kados Lèpèn Yoshino, Lèpèn Naka, lan Lèpèn Katsuura. Prefektur Tokushima gadhah sumber toya ingkang sarwa linuwih saéngga asring damel bena. Sewalikipun, Prefektur Kagawa minangka tangganipun namun gadhah sakedhik ilèn toya lan tansah kekirangan toya. Sapérangan ageng ing wewengkon Tokushima pikantuk prabawa iklim garis pasisir Samodra Pasifik ingkang anget kanthi curahing jawah ingkang inggil, déné ing wewengkon pérangan lèr ilèn Lèpèn Yoshino pikantuk prabawa saking iklim garis pasisir Laut Pedalaman Seto.

Kutha 
 Anan
 Awa
 Komatsushima
 Mima
 Miyoshi
 Naruto
 Tokushima (kutha krajan)
 Yoshinogawa

Kota kecil dan désa

Sajarah 
Nalika Jaman Sengoku, wewengkon punika dados punjer kuwaosing klan Miyoshi ingkang kondhang ing wolung provinsi wiwit saking pérangan wétan Pulau Shikoku dumugi ing Provinsi Yamashiro.

Transportasi

Papan anggegana 
Prefektur Tokushima gadhah papan anggegana domestik kanthi nama Papan Anggegana Tokushima ingkang wonten ing Matsushige.

Jaringan sepur (kereta api) 
Prefektur Tokushima punika kalebet prefektur ing Jepang ingkang gadhah jaringan sepur paling sakedhik. Sedaya sepur ingkang dipun-ginakaken taksih sepur diesel ingkang dèrèng ngginakaken sepur listrik.

JR-Shikoku 
 Jalur Dosan
 Jalur Kōtoku
 Jalur Tokushima
 Jalur Mugi
 Jalur Naruto

Asakaigan Railway 
 Jalur Asatō

Kapal feri 
Pelabuhan Tokushima-Komatsushima minangka pelabuhan utama prefektur punika wonten ing kutha Tokushima lan Komatsushima.
 Feri Nankai, ngubungaken Pelabuhan Tokushima kaliyan Pelabuhan Wakayama.
 Feri Ocean Tokyu, ngubungaken Pelabuhan Shin-Moji kaliyan Pelabuhan Tokushima lan Pelabuhan Tokyo.

Budaya

Festival 
 Awa Odori (Jogèd Awa)

Pariwisata 
 Pusaran Toya Naruto
 Awa Odori Kaikan
 Pusat Kerajinan Tokushima
 Lembah Ōboke lan Koboke

Cathetan suku

Pranala njawi 
 Situs resmi

Tokushima
Canis Minor () inggih punika salah satunggaling rasi lintang ingkang padhang ingkang mapan wonten ing belahan langit sisih lor. Wonten ing abad kaping kalih, rasi lintang punika ugi dipunlebetaken dados salah satunggal saking 48 rasi lintang ingkang dipundhaptar déning Ptolemy lan lajeng sapunika mlebet 88 rasi lintang modhern. Canis minor tegesipun kirik alit lan punika nggambaraken satunggaling kirik ingkang ndhèrèk pemburu Orion. Rasi lintang Canis Major inggih nggambaraken wujud kirik sanèsipun.

Lintang-lintang 
Rasi lintang Canis Minor gadhah tlatah ingkang ambanipun kirang langkung 183494 drajat persegi lan boten ngewrat lintang ingkang dipunmangertosi minangka planit-planit. Rasi lintang punika saged dipuntingali ing garis lintang ing antawispun +85° lan-75° saha badhé katingal ingkang saé piyambak manawi dipuntingali ing jam 9 dalu ing salebeting sasi Maret.
Rasi lintang punika namung gadhah kalih lintang ingkang padhang wonten ing Canis Minor. Déné lintang-lintang ingkang wonten ing rasi lintang punika inggih kados makaten:
 Alpha Canis Minoris utawi ugi dipunsebat Procyon inggih punika lintang ingkang padhang piyambak nomer pitulas wonten ing langit. Lintang punika gadhah magnitudo ingkang cetha inggih punika 0,34. Alpha Canis Minoris kalebet sistem lintang binar ingkang ngewrat lintang pethak, Procyon A, lan lintang ingkang lemah Procyon B', ingkang punika gadhah cahya kurcaci pethak. Procyon tebihipun namung 11,41 taun cahya saking bumi, mila punika ingkang njalari lintang punika saged katingal sanget padhang ing langit. Sesarengan kaliyan kalih lintang ingkang padhang sanèsipun inggih punika Sirius ing Canis Major lan Betelgeuse ing Orion, Procyon wujud segitiga winter, satunggaling asterisme ingkang ketingala kados segitiga ekuilateral ing langit. Procyon inggih ugi minangka péranganing heksagon winten, satunggaling asterisme ingkang komplek ingkang sejajar kaliyan Aldebaran ing Taurus, Capella ing Auriga, Castor lan Pollux ing Gemini, Rigel ing Orion, lan Sirius ing Canis Major.Beta Canis Minoris, ingkang gadhah nama tradhisional Gomeisa inggih punika lintang panas kelas B8 kanthi gadhah magnitudo 2,8, ingkang dipunkiteri déning material lebu. Lintang punika gampil dipuntingali kanthi mripat langsung.
Lintang sanèsipun ingkang wonten ing Canis Minor ingkang ngewrat kalih lintang binar inggih punika Gamma Cani Minoris, satunggaling cahya raksasa oranye kanthi gadhah magnitudo 4,33 lan G Canis Minoris, inggih punika lintang ingkang gadhah cahya raksasa oranye kanthi magnitudo ingkang cetha inggih ing 4,39. Wonten ugi epsilon Canis Minoris, inggih punika lintang ingkang gadhah cahya raksaa warna jene tipe G kanthi tebihipun udakawis 990 taun cahya. Lan zeta Canis Minoris'', ingkang gadhah cahya raksasa biru ngantos pethak kanthi gadhah magnitudo 15.

Canis Minor taksih kalebet wonten ing kulawarga rasi lintang Orion sesarengan kaliyan rasi lintang Orion, Canis Major, Monoceros lan Lepus. Déné rasi lintang sanèsipun ingkang wonten ing sak kiteripun Canis Minor inggih punika rasi lintang Monoceros, Gemini, Cancer lan Hydra.

Cathetan suku 

 

Rasi lintang
Mark McGrath utawa  Mark Sayers McGarth (minangka jeneng lair) ya iku vokalis saka band Alternatif Rock, Sugar Ray. Mark lair tanggal 15 Maret 1968 ing kutha Hartford, Connecticut, Amérikah Sarékat. Dhèwèké miwiti dadi pènyanyi lan juru main musik nalika sekolah ing Corona Del Mar High School. Mark gadhah garwa Carin Kingsland nalika tanggal  24 September 2012 . Dhèwèké gadhah anak kembar ya iku Lydon Edward lan Hartley Grace, lair nalika 29 April 2010 .

Dadi Musisi 
Mark McGrath miwiti dadi penyanyi wiwit SMA. Dhèwèké wujud band kanthi aran Shrinky Dinx (saiki dadi Sugar Ray karo Murphy Karges). Banjur Rodney Sheppard lan Stan Frazier saka band The Tories gabung banjur band iki ganti jeneng dadi Sugar Ray. Ing band iki  dhèwèké  akèh pagawéyané. Salah sawijiné ya iku gawé lagu populèr saka Sugar Ray, ya iku Every Morning kang éntuk panghargyaan . McGrath dadi salah sawijininé wong kang éntuk panghargyaan "Rocker Seksi" nalika taun 1998 karo People Magazine . Dhèwèké uga dadi samak ing majalah Rolling Stone Magazine lan Spin Magazine. McGrath uga sesambungan karo Shania Twain (penyani Country) amarga nandhangi vokal lan ngisi vokal ing lagu Party For Two. Dhèwèké uga gabung ing band supergrup The Wondergirls  karo vokalis Stone Temple Pilots, Scott Weiland, Ian Astbury saka The Cult, Shannon Leto saka 30 Seconds to Mars, Jay Gordon lan Ryan Shuck saka Orgy lan Julien-K, Doug Ardito saka Puddle of Mudd, Ken Andrews gitaris saka Failure, Martyn LeNoble bassis saka band Porno for Pyros, lan Troy Van Leeuwen saka Queens of the Stone Age . Mark sapunika sampun magépokan asmané karo Sugar Ray. Ménawa wonten tiyang matur mbok bilih namung Mark ingkang manggung, iku arané inggih Sugar Ray

Karir Tivi 
McGrath uga dadi pambyawara ing salah sawijiné stasiun tivi, VH1 lan MTV. Acara kang digawakaké karo McGrath ya iku Extra . Nanging nalika taun 2008, wulan Juli, McGrath metu saka acara iku, banjur lumebu manèh ing Sugar Ray kanggo fokus ing musik . McGrath tau dadi bintang tamu juri ing American Idol nalika taun 2005. Dadi pambyawara ing Pussycat Dolls Present: The Search for the Next Doll  lan acara Pussycat Dolls Present: Girlicious. Uga dadi pambyawara ing acara Don't Forget the Lyrics nalika 2010. McGrath uga tau main ing acara dolanan ing tivi, ya iku Rock & Roll Jeopardy! ing stasiun VH1.  Nalika final dolanan iku, dhèwèké adu karo Dave Mustaine saka band Megadeth lan Gary Dell'Abate saka The Howard Stern Show . McGrath lan Sugar Ray tau manggung nalika ing adégan filem Scooby Doo, The Spooky Island.

Miwiti Tur Kapal 
Nalika 14 Januari 2013, McGrath ngajak gabung fans saka Sugar Ray, ing tur kapal menyang Bahama. Ing kapal iku ana panggung musik kanggo manggung Sugar Ray, Smash Mouth, Gin Blossoms, Vertical Horizon, Crackers, lan Spin Doctors. Kapal siyar iku miwiti nglabuh ing Kepulaun Bahamas nalika 18-21 Oktober 2013 .

Catethan Suku

Pranala njaba 
 
Official Website of Mark McGrath
Mark McGrath's Official Facebook
Mark McGrath's Official Myspace

Sugar Ray
Lair 1968
Amérikah Sarékat
Vokalis
Grup Band Rock
Penyiar Televisi
Penyanyi Amérikah Sarékat
Musisi Amérikah Sarékat
Elisabèt inggih punika tokoh Alkitab wonten ing Prajanjian Anyar. Elisabet inggih punika garwa saking satunggaling Imam ingkang nama Zakharia. Kekalihipun inggih punika keturunan Harun Dumunung wonten ing sawijining kutha ing wewengkon Yudea. Dangu wonten ing palakrama punika kekalihipun boten dipunparingi putra, amargi Elisabet mandhul lan kekalihipun sampun sami sepuh. Nanging saking kersaning Gusti piyambakipun pikantuk satunggaling putra nalika sampun sepuh. Bab punika kadadosan sasampunipun malaékat Gabriel ngatingalaken dhiri dhumateng Zakharia nalika nindakaken wonten ing Bait Suci lan ngendika dhumateng piyambakipun: "Ampun ajrih, hai Zakharia, sebab dongamu sampun dipunkersakaken lan Elisabet, garwamu, badhé miyosaken satunggaling putra kakung tumrapmu lan kedah dipunsukani nama Yohanes."  Samangké putranipun dipunkenal minagka Yohanes Pembaptis, tokoh ingkang wigati sanget kagayut kaliyan karya Allah wonten ing dhiri Yesus Kristus. Yohanes Pembaptis minangka kanca raketipun Yesus, lan piyambakipun ingkang lajeng mbaptis Yesus. Cariyos babagan Elisabet ingkang ngemu Yohanes Pembaptis punika wonten ing salabeting Injil Lukas.

Kunjungan Maria 
Elisabet piyambak minangka sanak sadhérék saking Maria ibu saking Yesus Kristus; kemungkinan inggih punika sadhérék ponakan. Maria mangertosi manawi Elisabet ngandhut, amargi dipunparingi pirsa déning malaékat Gabriel nalika ngabaraken bilih Maria piyambak badhé ngandhut déning Roh Kudus. Déné Elisabet wiwit ngandhut sadangunipun 5 wulan boten katingal sanget. Maria ngunjungi Elisabet, nalika kandhungan Elisabet sampun ngancik umur 6 wulan. Jarak dalem ingkang lumayan tebih. Maria dumunung ing Nazaret, Galilea, lan tindak dhateng dalemipun Elisabet ing Yudea.

Prastawa kunjungan Maria dhateng Elisabet punika ingkang kathah dipunmaknani wonten ing pagesangan iman tiyang Kristen lan Katolik. Amargi nalika Maria tindak dhateng dalemipun Elisabet, Yohanes ingkang wekdal punika taksih wonten ing kandhungan Elisabeth nglonjak kasenengen. Lan wonten ing bab punika dipuntegesaken amargi Yohanes sampun mangertosi rawuhipun Yesus ingkang wonten ing kandhunganipun Maria. Yohanes Pembaptis ngrespon karawuhan Yesus ingkang kedah dipunsamektakaken jalan-Nya saperlu makarya wonten ing donya saperlu nylametaken umat manungsa manungsa. Saking punika, Yohanes Pembaptis nyamektakaken pedamelanipun Yesus ingkang dipunwastani Mesias, kanthi ngentasaken tiyang Yahudi ingkang wekdal punika kathah kaliyan kamunafikan lan tebih saking Gusti. Kajawi punika Salam ingkang dipunucapaken déning Elisabet dhateng Maria dados salah satunggaling dhasar Salam Maria wonten ing tradisi Katolik. Bab punika dhedhasar téyori Santo Ambrosius wonten ing Abad IV, Biskop Agung saking Milan, Itali. Salam Elisabet ingkang dipunucapaken dhateng Maria punika ngayomaken manah Maria, lan bab punika dipuntafsiraken minangka karendhahan manahinng Elisabet, minangka hamba Allah ingkang sampun kapilih.

Cathetan suku

Uga delengen 
 Maria
 Yohanes Pembaptis
 Zakharia (imam)
 Pérangan Alkitab ingkang kagayut: Injil Lukas, Lukas 1.

Pranala njaba 
 Kamus Alkitab:Elisabet

Lair abad kaping 1 SM
Pati abad kaping 1
Alkitab
Abalon (asalipun saking Basa Spanyol, Abulón) inggih punika satunggaling spesiès kerang-kerangan (moluska) saking familia Haliotidae lan génus Haliotis . Abalon punika ugi kawéntar minangka kerang mata pitu  utawi siput waliking watu, ormer wonten ing Jersey lan Guernsey, perlemoen ing Afrika Selatan, lan pāua wonten ing Selandia Baru. Abalon punika mlebet ing golongan kelas Gastropoda ingkang ageng, Wonten namung satunggal génus ing famili Haliotidae sarta kirang langkung wonten 4-7 subgenus. Spesièsipun kanthi gunggung antawisipun kirang langkung 100 dumugi 130 (amargi wonten hibrida).

Abalon gadhah titikan ing lumah kulit ing pérangan njero ingkang manéka warni ingkang kadamel saking nakre. Daging moluska punika dipunwastani salah satunggaling dhaharan spesial ing sapérangan Amérika Latin (mliginipun wonten ing Chili), Asia Tenggara, lan Asia Wétan (mliginipun wonten ing Républik Rakyat Cina, Jepang, lan Koréa).

Spesiès

Cathetan suku 

Moluska
Sato kéwan
Andaliman inggih punika jinising bumbu masa khas ing Asia ingkang asalipun saking kulit njawi woh sapérangan jinis tuwuhan saking anggota marga Zanthoxylum (suku jeruk-jerukan, Rutaceae). Bumbu punika ing Indonesia namung dipunmangertosi kanggé masakan Batak saéngga dipunmangertosi tiyang tiyang njawinipun tlatah minangka "merica batak" . Masakan khas Batak kados arsik lan saksang mbetahaken andaliman minangka bumbu ingkang boten wonten gantosipun. Andaliman gadhah aroma jeruk ingkang lembut nanging saged damel mati rasa ing ilat sanajan pedesipun boten kados lombok utawi lada. Rasa kelu ing ilat punika amargi kandhutan hydroxy-alpha-sanshool wonten ing rempah mau. Kajawi ing masakan Batak, Andaliman dipunginaken minangka bumbu masak ingkang kawéntar ing masakan Asia Wétan lan Asia Kidul.

Nama Andaliman 
Wonten ing Basa Mandarin Andaliman dipunmangertosi minangka huājiāo (花椒; barès: "lada kembang"). Tiyang Jepang mangertos minangka sanshō (山椒), déné wonten ing Koréa Andaliman punika minangka sanchonamu (산초나무, Z. schinifolium) utawi chopinamu (초피나무, Z. piperitum). Tiyang Tibet, Nepal, Bhutan, lan India ugi mangertos bumbu punika. Wonten ing Basa Inggris nama ingkang paling kondhang inggih punika Sichuan pepper, variasi sanèsipun punika "Szechwan pepper," "Chinese pepper," "Japanese pepper," "aniseed pepper," "Sprice pepper," "Chinese prickly-ash," "Fagara," "sansho," "Nepal pepper," lan "Indonesian lemon pepper,".

Jinis-jinis 
Kajawi andaliman (Z. acanthopodium) ing khazanah boga Indonesia ugi wonten kayu lemah (Z. rhetsa), kembang seriawan (Z. nitidum), lan karangean (Z. avicennae). Ing pungkasan punika dipunmangertosi minangka bumbu ing masakan Sunda.
 Z. fagara (Afrika Subsahara, Amérika Selatan) 
 Z. simulans (Taiwan) 
 Z. armatum (Nepal) 
 Z. rhesta (India) 
 Z. piperitum (Jepang [daun]) 
 Z. acanthopodium, Z. nitidum, Z. rhetsa, Z. avicennae (Indonesia)

Mupangat 
Wonten ing masakan Batak, andaliman punika asring dipunginaakken. Supados saged dipun-ginakaken andaliman kedah dipunalusaken rumiyin lajeng dipundamel bumbu kanggé manéka jinis masakan Barak kados ta sambal na tinombur, arsik (iwak mas bumbu kuning), saksang (gulé babi), Dengke Mas na Niura, Sambal Tuktuk, Mi Gomak, lan sanèsipun .

Cathetan suku

Pranala njawi 
  
 Siregar, BL. 2003. Andaliman (Zanthoxylum acanthopodium DC.) di Sumatera Utara:Deskripsi dan Perkecambahan. Hayati 10:38-40
 Deskripsi di Gernot's spices

Bumbon crakèn
Tetuwuhan jamu lan bumbu
Masakan Sumatera Utara
Batak
inggih punika gedung pencakar langit ingkang wonten ing Minato Mirai 21, Yokohama, Jepang. Landmark Tower punika gedung paling inggil ing Jepang saking taun 1993. Gedung punika kaginakaken minangka kantor, hotèl, lan mal (Landmark Plaza).

Pambangunan gedung kawiwitan saking tanggal 20 Maret 1990 lan rampung ing tanggal 16 Juli 1993. Gedung mawi 70 lantai punika dhuwuripun 296,3 m lan kalebet gedung paling inggil angka 60 ing donya. Bibar rampungipun Tokyo Sky Tree (634 m) nalika taun 2012, Landmark Tower dados struktur paling inggil angka tiga ing Jepang. Dhuwuring gedung punika taksih ing sangandhaping Menara Tokyo (333 m) lan Kreteg Akashi-Kaikyo (dhuwuripun cagak utama: 298,3 m).

Landmark Tower wonten gedung menara mawi lantai 70 sarta 3 basemen lan 3 lantai payon ruwang mesin katambahan kaliyan gedung plaza kanthi 5 lantai (katambahan 4 lantai basemen). Wiyaripun sadaya yasan mau inggih punika 23.308 m² kanthi wiyaripun lantai 392.885 m², Arsitek gedung punika Hugh Stubbins and The Stubbins Associates, Inc lan Mitsubishi Estate minangka kontraktor.

Lantai kanggé pangamatan wonten ing lantai 69 kirang langkung 40 detik kanthi nitih lift damelanipun Mitsubishi Electric kanthi cepetipun 750 m/menit (45 km/jam). Lift naté dipuncathet Guinness World Recordsminangka lift paling rikat ing donya sadèrèngipun kalah kaliyan lift ing Taipei 101 saking Taiwan.

Dockyard Garden punika nama taman ingkang wonten ing kompleks Landmark Tower. Taman punika dipunyasa saking tilasing dok kapal dagang ingkang dipunrancang déning insinyur angkatan laut Ryūsaku Tsunegawa. Dok ingkang sampun dipunéwahi dados Dockyard Garden punika dok No. 2 ingkang wiwit dipunyasa nalika taun 1895 lajeng rampung ing taun 1896.

Nalika taun 1965, ukuran kapal-kapal sansaya ageng saéngga pangginaan dok punika wiwit mandhap dumugi boten dipun-ginakaken malih saking taun 1973. Bibar Pamaréntah kutha Yokohama ing wulan April 1989 netepaken dok No. 2 minangka yasan ingkang ngandhut aji sajarah. Lajeng wonten pambongkaran dok saking wulan 1990. Sasampunipun dipunbongkar banjur dipunrestorasi ingkang kapungkasan nalika wulan Juli 1990. Lajeng dok punika dados taman ing kompleks Landmark Tower. Dockyard Garden dipuntetepaken dados Aset Budaya Wigati Jepang nalika wulan Dhésèmber 1997.

Fasilitas 
 Lantai pengamatan Sky Garden: lantai 69 (272 m)
 Lantai paling dhuwur (lantai 70): Sky Lounge (ruwang resepsi hotèl)
 Yokohama Royal Park Hotèl: basemen 1, lantai 1, lantai 49-68, lantai 70, lantai 1-4 (ruwang resepsi)
 Kantor-kantor: lantai 1-48
 Klinik: lantai 7
 Fasilitas umum utawi ruwang pamèr: sapérangan basemen 1-lantai 35
 Landmark Plaza: basemen 2-lantai 5 (gedung plaza)
 Landmark Hall: lantai 5 (gedung plaza)
 Dockyard Garden: basemen 2-lantai 1
 Papan parkir: basemen 3-basemen 1

Cathetan suku

Ugi pirsani 
 Pratélan struktur paling dhuwur ing Jepang
 Struktur paling dhuwur ing donya

Pranala njawi 

 The Landmark Tower

Arsitektur taun 1993
Jepang
Landmark Tower
utawi arare mochi inggih punika salah satunggaling dhaharan ingkang asalipun saking nagara Jepang. Arare punika dhaharan ingkang dipundamel saking beras ketan. Wujud saking Arare punika alit-alit kanthi dawanipun kirang langkung 2 cm dumugi 3 cm lan kandhelipun kirang langkung 3 mm. Arare dipunolah kanthi cara dipunpanggang saged ugi dipungoreng. Bahan baku lan ukuran Arare ingkang alit-alit punika damel béda antawisipun arare lan okaki kaliyan senbei ingkang gadhah ukuran ageng lan dipundamel saking bahan beras. Dhaharan punika dipunparingi nama "arare" amargi katingal kados wiji-wiji jawahan watu ès.

Cara damel Arare 

Arare dipundamel kanthi cara beras ketan mau dipunkom (direndam) dumugi empuk. Bibar punika, ketan dipundamel lembut dados glepung. Salajengipun dipun-dang dumugi dados adonan ingkag saged dipunuleni. Lajeng adonan dipuntugel-tugel kanthi ukuran alit sadèrèngipun dipungaringaken, dipunparingi rasa, pungkasan arare dipunpanggang. Arare kadamel kanthi manéka rasa lan padatanipun mawi rasa legi utawi asin (rasa kecap asin utawi rasa selada ingkang ateges rasa sarem). Bahan perisa ingkang padatanipun dipuntambahaken inggih punika nori, urang, lan cumi. Arare ugi dipundamel kanthi manéka warni kanthi nginakaken pewarni saking tuwuhan utawi pewarwa kanggé panganan.

Variasi arare 

 Hina arare
Hina arare inggih punika sebatan kanggé arare kanthi wujud bunder lan dipundamel manéka warni kados jambon, ijo, lan kuning. Kados déné hishimochi, hina arare punika kalebet dhaharan istimewa kanggé laré-laré nalika ngrayakaken Hinamatsuri. Dhaharan sanèsipun punika kados brondong beras, karinto, lan arare kanthi isi kacang ugi asring dipunbungkus sareng kaliyan hina arare .
 Bubu arare
Wiwitanipun, arare dipunlebetaken dhateng bungkus furikake minangka panyerap kelembapan. Kala punika furikake taksih dipunwadahi ing bungkus kertas lan rikat lembab nalika dipunwadahi tanpa arare. Katahhipun tiyang langkung remen rasa garing lan gurih arare ingkang dados satunggal kaliyan furikake. Adhedhasar alesan mau, para produsen banjur nglajengaken tradisi mlebetaken arare dhateng furikake sanajan sampun ngginakaken tèknologi pambungkasan ingkang modern. Arare ing sajeroning wadhah furikake dipunwastani "bubu arare" (dipundamel cekak "bubu") amargi tiyang Kyoto nyebat ochazuke minangka bubuzuke.

Cathetan suku

Pranala njawi 
  Perbedaan arare, okaki, dan senbei

Panganan
Wagashi
Artikel mawa basa krama
punika  ruang suci alit ingkang padatanipun kapanggih wonten ing kuil lan griyanipun warga ing budaya Buda ing Jepang. Butsudan punika satunggaling altar awujud lemari kayu mawi lawang kanggé nyimpen gohonzon utawi benda keagamaan. Padatanipun patung ugi lukisan Buda lan Bodhisatwa sarta saged ugi naskah gulungan mandala. Lawangipun dipunbikak kanggé nedahaken barang ingkang dipunsucekaken nalika dinten riyaya agami lan dipuntutup sadèrèngipun srengéngé sumerep. Padatanipun butsudan dados papan kanggé nyimpen piranti babagan agami ingkang dipunsebat butsugu, tuladhanipun lilin, dupa, genta, lan nampan kanggé mapanaken sesajèn kados woh-wohan, tèh lan sekul. Sapérangan sekte Buda nambahaken ihai inggih punika papan nama kanggé ngengeti anggota kulawarga ingkang sampun tilar donya lan dipunsukakaken ing jeto utawi ing njawinipun butsudan.

Panyusunan 
Panyusunan lan jinis barang ing jero utawi ing njawinipun butsudan punika bébas gumantung sektenipun. Satunggaling butsudan padatanipun nyimpen patung utawi lukisan Buda utawi déwa-dewi Buda, sanajan gulungan naskah mantra lan sutra ingkang dipunsulam sampun limrah. Barang ingkang limrahipun wonten ing celakipun butsudan inggih punika sesajèn (tèh, toya, dhaharan ingkang awujud woh-wohan utawi sega), dupa, lilin, sekar, lentera, lan kembang ijo abadi. Satunggaling rin gong utawi mangkok persembahyangan limrahipun ugi wonten ing butsudan ingkang tansah dipunthuthuk nalika ibadat utawi pamaosan donga. Pendhèrèk sapérangan sekte Buda nyukakaken ihai— papan ukiran nama anggota kulawarga utawi sedhèrèk ingkang sampun tilar donya saged ing jero utawi ngajengipun butsudan. Sekte Buda sanèsipun, kados Jōdo Shinshū limrahipun boten makaten. Butsudan mapan wonten ing lemari ageng ingkang ing jeronipun wonten serat utawi dhokumèn sarta sertifikat gadhah kulawarga mau.

Hubungan sosial-spiritual 
Padatanipun butsudan dipunanggep minangka pérangan esensial ing pagesangan kulawarga tradhisional Jepang amargi kalebet pusat kapitadosan spiritual mliginipun ingkang wonten gegayutan kaliyan sedanipun sedhèrèk utawi mengeti para leluhur. Pérangan punika asring kapanggih wonten ing padesan ingkang kathahipun gadhah butsudan kuwalikan kaliyan ing wewengkon kutha ingkang sampun arang butsudan.

Ugi pirsani 
 Kamidana

Cathetan suku

Pranala njawi
 Buckley, Sandra (2002) "Butsudan and Kamidana" in Buckley, Sandra (Ed.) Encyclopedia of Contemporary Japanese Culture, pp. 56–57. London: Routledge. ISBN 0-415-14344-6.
 Hamabata, M. Masayuki (1990). Crested Kimono: Power and Love in the Japanese Business Family. New York: Cornell University Press. ISBN 0-8014-2333-3.
 Lewis, Todd T. (2007). "Butsudan" in Espin, Orlando (Ed.) An Introductory Dictionary of Theology and Religious Studies, pg. 178. Collegeville: Liturgical Press. ISBN 978-0-8146-5856-7.
 Nakamaki, Hirochika (2003). Japanese Religions at Home and Abroad. New York: Routledge/Curzon. ISBN 0-7007-1617-3.
 Reader, Ian (1995). Japanese Religions: Past and Present. Honolulu: University of Hawaii Press. ISBN 0-8248-1545-9.

Budaya Jepang
Agama ing Jepang
utawi  inggih punika pacinan ingkang wonten ing Yokohama, Jepang. Sadèrèngipun papan punika naté dipunsebat minangka Tōjin-chō lan Nankinmachi. Papan punika kathah dinggèni déning tiyang Cina ingkang merantau saking Guangdong. Kathahipun margi-margi ing Pecinan Yokohama dipunparingi nama miturut laladan asal warganipun, tuladhanipun Mergi Shanghai, Mergi Zhongshan, lan Mergi Fujian. Ing dhistrik Naka-ku papan pecinan punika, penduduk warga nagara Républik Rakyat Cina kirang langkung 4.000 tiyang utawi kirang langkung 30,3% saking sadaya penduduk asing ing dhistrik Naka-ku.

Ing wewengkon kanthi wiyar 2.000 m² (0,2 hektar) punika dinggèni langkung saking 500 yasan toko klonthong lan griya dhahar. Pecinan ing Yokohama kalebet pecinan paling ageng ing Jepang sarta ing Asia Wétan . Kalih pecinan sanèsipun ing Jepang punika Pecinan Kobe lan Pecinan Nagasaki boten sewiyar Pecinan Yokohama.

Sajarah 

Nalika taun 1859 sasampunipun Pelabuhan Yokohama kabikak kanggé perdagangan mawi kapan asing, pemukiman kanggé tiyang asing dipunmadegaken ing Yokohama. Sareng kaliyan duginipun tiyang Éropah lan tiyang Amérika, ugi dugi tiyang saking bangsa sanès ingkang makarya déning para diplomat asing. Kajawi punika ugi para penyadé lan penyadé lantaran saking Cina. Para penyadé punika kathahipun saking Hong Kong lan Guangdong, lan kathahipun lairan Guangdong.

Bibar Yokohama dipunlayani déning kapal ruté reguler kanthi Shanghai lan Hong Kong, penyadé ekspor-impor saking Cina sami dugi kanggé manggon. Ing salah satunggaling pemukiman kanggé tiyang ing Yokohama lajeng dipundamel klenteng Guan Di, gedung kongsi Cina, lan sekolah Cina, saéngga salajengipun mekar dados pecinan. Awit saking punika, kathah yasan ing papan mau dados papan dagang kanthi dipunbikak manéka toko. Pedagang kaki lima ingkang nyade mi tarik (la mian, dipunsebat lau min ing Jepang) kapisan medal ing taun 1872.

Nalika wonten Perang Sino-Jepang I ing taun 1894, para imigran saking Cina kathah ingkang kondur ing laladan asalipun. Bibar perang mau sampun rampung lajeng ing taun 1899 wonten revisi saking Perjanjian Boten Adil ketetapan babagan tiyang asing kedah dipunbusak. Ing saking Cina pikantuk watesan jinis pakaryan ingkang kénging dipunlampahi, nanging tiyang Cina kénging manggon ing njawinipun pemukiman tiyang asing. Nalika nembé pados suaka ing Jepang amargi dipungusah déning Yuan Shikai, Sun Yat-sen nglajengaken perjuangan revolusi sinambi dipunbiyantu déning para Cina mau.

Cathetan suku

Pranala njawi 
  Situs resmi Pecinan Yokohama
 

Yokohama
Pecinan
inggih punika sabuk pinggang saking kain ingkang dipun-ginakaken nalika ngagem kimono utawi keikogi . Obi kanggé kimono padatanipun dipundamel saking kain sutra. Kimono kakung dipun-ginakaken sareng kaliyan obi saking kain kaku ingkang sempit, utawi saged ugi kain lentur ingkang dawa. Kimono wanita dipun-ginakaken sareng kaliyan obi mawi rerenggan corak tenun utawi bordir. Obi dipunubetaken kados déné ngagem setagen.

Jinis Obi

Obi wanita 
Miturut ukuran wiyaripun kain, kanthi umum wonten tigang jinis obi. Saben obi punika namung coock dipunagem sareng kaliyan jinis kimono tartamtu .
 Fukuro obi (lebar 31 cm lan dawa 4,2 m) punika kanggé kimono formal (tomesode, furisode, iromuji, tsukesage), saking kain mawi corak ingkang mewah asil saking tenunan.
 Nagoya obi (lebar 16 cm lan 31 cm, dawa 3,65 m) punika kanggé komon lan tsumugi, saking kain mawi corak ing kalih papan (wingking lan ngajeng) asil celupan ugi asil tenunan.
 Hanhaba obi (lebar 15,2 cm lan dawa 3,65 m) jinis punika kanggé yukata lan tsumugi, saking kain warni mawi corak sedawaning kain asil tenunan utai tanpa corak.

Obi kakung 
 Kaku obi (lebar 10 cm lan dawa 4 m) ingkang jinis punika kanggé kimono ingkang formal.
 Heko obi saking kain lentur lan tipis kanggé kimono busana santé wonten ing griya. Dipuntalèni ing wingking kados talènan kupu-kupu. Ugi nalika laré wadon lan lanang ngginakaken yukata.

Model iketan 

Wonten kathah sanget model iketan obi, nanging namung jinis obi tartamtu ingkang jumbuh kaliyan model iketan tartamtu. Kados ingkang dipunandharaken wonten ing ngandhap punika:

Obi wanita 
Fukuro obi
 Nijūdaiko (versi iketan taiko ingkang kapérang dados kalih lapis), jinis iketan punika kanggé sadaya umur.
 Fukura suzume punika kanggé furisode
 Bunko kanggé tiyang èstri ingkang taksih enèm
Nagoya obi
 Taiko punika kanggé sadaya kemawon
Hanhaba obi
 Bunko kanggé yukata
 Kai no kuchi (mulut kerang) punika kanggé kimono ingkang santé (yukata)

Obi kakung 
 Kai no kuchi
 Shokunin
 Katabasami

Jangkepan 
Obi punika dipunagem sareng kaliyan obiage lan obijime.
 Obi-age, inggih punika kain mawi warni ingkang dipunubetaken wonten ing sangandhaping obi supados obi mau boten mlorot.
 Obi-jime, inggih punika tali alit ingkang dipuntalekaken wonten ing sanginggilipun obi supados papanipun obi mau boten éwah. Kajawi punika saged ugi mbiyantu iketan obi.

Cathetan suku 

 

Busana Jepang
Budaya Jepang